benxh/qysh-me-shqip-scrape-dataset huggingface dataset:
Qysh me ditë disa këshilla për me pastru fytyrën para gjumit?


				
			Për me pastru fytyrën para gjumit duhen disa sugjerime nga profesioniste. Janë disa këshilla që duhet t’i ndjekësh çdo mbrëmje për të pasur një fytyrë të pastër dhe të shkëlqyeshme çdo mëngjes. Lëkura e fytyrës është shumë e ndjeshme dhe është e rëndësishme për të respektuar disa rregulla çdo natë. Për me pastru fytyrën para gjumit ndiqni këto udhëzime:
 Pastro duart në fillim
Nëse duart nuk janë të pastra me pastru fytyrën, një numër bakteresh bëhen shkak për të qarkulluar edhe në fytyrë. Këshillohet sapun antibakterial.
Pastro grimin me pambuk
Pastro grimin me pambuk që të kesh fytyrë të patër.
Laje fytyrën me ujë të ngrohtë
Nëse e lan fytyrën me ujë të ftohtë, atëherë poret mbyllen duke bërë kështu që pastrimi të mos jetë i thellë. Por edhe uji shumë i ngrohtë e than shumë lëkurën. Ndaj këshilla është pak i vakët.
Përdor produktin për pastrim
Mjafton vetëm një pikë nga produkti dhe me lëvizje rrethore me mollëzat e gishtave bëj edhe një masazh duke ndihmuar qarkullimin e gjakut në fytyrë.
Përdor një peshqir të pastër
Një peshqir i lagur i butë është ideal për të fshirë lehtësisht fytyrën. Fillo nga balli, hunda, mjekra dhe faqet. Mos përdor forcë, qëllimi është vetëm të heq ësh qelizat e vdekura.
Shpërlaje fytyrën
Këtë herë shpëlaje fytyrën me ujë të ftohtë, pastaj fshije sërish lehtë me peshqir për ta tharë lagështirën nga fytyra. Pastro grimin e syve Pastro sytë me produktin për pastrimin e fytyrës, nëse ka mbetur lapsi apo rimeli që mund të shkaktojnë irritime.
Aktivizimi i internetit ne IPKO


				
			




Doni te dini si mund te behet Aktivizimi i internetit ne IPKO?
Për të kontrolluar llogarinë tuaj të MB duhet të shtypni *900#, ku më pas do të shfaqet shuma totale e MB.
Pastaj nese doni te mbushni telefonin tuaj me MB ju mund ta beni kete online permes My IPKO ku duhet te transferoni parate, pas transferimit te parave ju duhet te shtypni *900*(Numri i MB)#.
Keshtu ju do te transferonit ne kredine tuaj MB te internetit ne telefonin tuaj ne platformen IPKO.
Qysh me i dite llojet e kokedhimbjes?


				
			Dhimbja e kokës mund të shoqërohet me dehidratim, lodhje e simptoma të tjera.  Mirëpo llojet e kokëdhimbjes dallojnë nga njëra-tjetra.

Njerëzit mund të mendojnë se thjesht e kanë nga lodhja, por këto të fundit mund të paralajmërojnë dhe praninë e një sëmundjeje.
Ekzistojnë katër lloje kryesore të dhimbjes së kokës dhe secila prej tyre mund të thotë diçka për shëndetin, por e rëndësishme është të dalloni dhimbjet nga njëra- tjetrën.
Dhimbje koke shkaktuar nga tensioni
Një dhimbje koke tensioni është lloji më i zakonshëm i dhimbjes së kokës. Ajo ndjehet si një dhimbje e vazhdueshme ose presion rreth kokës, sidomos pas kokës dhe qafës.
Ekspertët besojnë se kjo lloj dhimbje koke mund të shkaktohet nga tkurrja e qafës dhe muskujt, e cila mund të jetë një përgjigje ndaj stresit.
Migrenë
Migrena prek rreth 38 milionë burra, gra dhe fëmijë vetëm në Shtetet e Bashkuara të Amerikës.
Migrena është më shumë se vetëm një dhimbje koke dhe shoqërohet me të vjella, marramendje, ndjeshmëri ekstreme ndaj dritave dhe erës.
Dhimbja te zona e syve
Kjo dhimbje zakonisht prek zonën e syve dhe prek më shumë meshkujt sesa femrat. Shkaku është i panjohur, por kjo lloj dhimbje koke ndodh kur një rrugë nervore me bazë në tru është aktivizuar.
Dhembja e sinuseve
Kjo është një nga llojet e kokëdhimbjes më të pa durueshme. Dhimbja e kokës nga sinuset e bllokuara apo të infektuara shoqërohet me ethe dhe presion rreth syve, ballit dhe mollëzave.
Duke klikuar këtu ju mund të lexoni qysh me lehtësu kokëdhimbjen me tre mënyra të thjeshta.
Qysh me i parandalu thinjat?


				
			A ju janë  shfaqur thinjat në  moshë  të  re? Se flokët e thinjura janë tipike për njerëz më të moshuar, është vetëm një mit. Ato paraqiten shumë shpesh edhe në rini. Në fakt thinjat janë ato që na detyrojnë t’i lyejmë flokët edhe kur nuk duamë. Në mënyrë që të mos shihen. Nëse ju ende nuk keni thinja jeni me fat. Ato mund t’i parandaloni me njëi dietë të mirë-balancuar.
Ka shumë rëndësi që të konsumoni mjaftueshëm vitaminë B dhe E në bazë ditore.Shmangni ushqimet e shpejta. Flokët mund të thinjen shumë shpejtë për shkak të ushqimit të shpejtë. vend të këtyer ushqimeve kujdesuni që të hani ushqime të pasura me hekur, kalcium e vitamina. Dy ushqime që duhet konsumuar bollshëm në mënyrë që thinjat të mos shfaqen janë:
Vezët

Edhe pse e bardha e vezë i ka proteinat, për flokët e thinjura ju duhet ta konsumoni të gjithë vezën – përfshirë të verdhën. Kjo pasi vezët përbëjnë vitaminë B-12. Një studim i vitit 2016, bëri të ditur që flokët e thinjura janë rezultat i mungesës së Vitaminës B-12.
Çokollata e zezë

Çokollata e zezë është një burim shumë i mirë i hekurit që ndikon në plakje të ngadalshme dhe tek thinjat e flokëve. Sipas një studimi të kryer nga Annals of Dermatlogy, niveli i ulët i hekurit në gjak ka lidhje me thinjat në flokë. Por ju mund të përgatisni edhe receta në shtëpi që mund t’i aplikoni drejtëpërdrejtë në flokë që të parandaloni thinjat.
Maska me vaj kokosi dhe limon ju ndihmon gjithashtu

Në mënyrë që t’i parandaloni thinjat ju duhet edhe të aplikoni maska në flokët tuaj. Një nga më të sukseshmet është maska me vaj kokosi dhe limon.

Përbërësit:

Vaj kokosi 
dhe tri lugë me lëng limoni. 

Mënyra e përgatitjes është e thjeshtë.Përzieje vajin e kokosit me lëngun e limonit dhe fillo ngadalë t’i bësh masazh kokës dhe vazhdo përgjatë gjithë flokëve. Qëndro ashtu për një orë.
Qysh me menagju ankthin?


				
			Qysh me menagju ankthin? Në ditët e sotme shumë njerëz perballlën me ankthin. Nëse po e gjeni vetëm shumë shpesh në një situatë të tillë ju duhet të mësoni se si ta menagjoni atë. 

Ka disa teknika që mund t’ju ndihmojnë të ndiheni më të qetë, të cilat duhet t’i praktikoni. Megjithatë e rëndësishme është gjithashtu edhe të dini burimin e ankthit tuaj.
Merrni frymë thellë
Kur ndiheni në anth koncentrohuni te frymëmarrja juaj. Uluni me sytë mbyllur dhe kthejeni vëmendjen tuaj në frymëmarrjen tuaj. 
Merrni frymë natyrshëm, mundësisht përmes hundës, pa u përpjekur për të kontrolluar frymën tuaj. 
Jini të vetëdijshëm për ndjesinë e frymëmarrjes teksa hyn dhe i lë vrimat e hundës. 
Vendosni një dorë në bark dhe tjetra në gjoks. Dora në barkun tënd duhet të futet ashtu si thithni, dhe lëvizni jashtë si nxirrni. Kjo do të ju ndihmojë të qetësoheni.
Shëtisni
Qysh me menagju ankthin? Kur kaloni kohë në natyrë, ju i jepni mendjes dhe trupit tuaj një ndërprerje shumë të nevojshme nga rutina që ju bën të kërkoni gjëra në Google si ‘Si të shpëtoheni nga ankthi’ në radhë të parë.
Prandaj shfrytëzoni mundësinë për të shetitur diku në natyrë, në gjelberim apo pranë një lumi.
Ecja definitivisht se do të ju ndihmojë dhe përvec kësaj do të ju sjell edhe përfitime të tjera shëndetësore.
Flini herët 
Kjo mund të tingëllojë e pamundur nëse ju jeni mësuar të qëndroni deri vonë për të përfunduar gjitha punës apo për të parë të gjithë filmat që dëshironi. Por kjo është diçka që duhet bërë.
Privimi i gjumit është një shkaktar i madh i ankthit.
Gjumi i parehatshëm mund të përforcojë reagimet paraprake të trurit, duke rritur nivelin e përgjithshëm të ankthit, sipas hulumtimit.
Kërkoni ndihmë profesionale
Kur e shihni se situata po ju del nga kontrolli mos hezitoni të kërkoni ndihmë profesionale.
Nëse as këto teknika nuk ju bëjnë punë për ankthin dhe ai vjen e rritet atëherë kërkoni një psikolog që ju përshtatet dhe ai do të ju ndihmojë me problemin tuaj.
Mos e lini anash vetën nëse ndodheni në një situatë të tillë. Mos harroni se shëndeti mendor është po aq i rëndësishëm se ai fizik.
Kenge per Pavarsin e Kosoves që ishin hite në kohën kur Kosova shpalli Pavarësinë


				
			Teksa i afrohemi përvjetorit të 12-të të Pavarësisë së Kosovës shumica prej nesh reflekton se si ishim apo çfarë bënim në atë periudhë. E çfarë mund të na kthejë mbrapa në kohë më mirë se muzika?
Nëse ju pyesim se çfarë muzike dëgjonit në vitin 2008, a do të ishit në gjendje të kujtonit ndonjë titull kënge? Muzika është pjesë e kulturës, e kultura është shtylla e një shteti. Prandaj jemi të bindur se kjo listë e jona me pesë këngë që ishin hite në vitin 2008 do të ju sjellë në kujtesë momente të mira prej kohës kur Kosova u shpall e pavarur.
Elvana Gjata – Vetes
Balada ‘Vetes’ nga Evana Gjata ishte këngë shumë e dëgjuar në vitin 2008. Me muzikën e Flori Mumajesit dhe videoklipin e bukur të realizuar në plazh nga ‘Pixels Productions’ Elvana pushtoi toplistat atë vit. Këngëtarja vazhdon të jetë aktive.  Së fundi ‘Me tana’ është kënga që i dëgjohet më së shumti në radio-stacione. Përgjatë viteve, Elvana ka arritur ta mbajë pozitën e saj të mirë nëpër top-listat shqiptare. Vazhdon të jetë e dashur dhe e kërkuar nga publiku ynë.
Tuna – Inati
“A nuk të vjen inat që secili na e pat zili”, është një tjetër refren që u dëgjua shumë në vitin 2008. Këngëtarja nga Shkupi, Altuna Sejdiu – Tuna rrëmbeu zemrat e adhuruesve me këtë këngë. ‘Inati’ flet për mllefin që lë pas një dashuri e dështuar. Ka më pak se një vit qëkur këgëtarja Tuna u rikthye pas një pauze në skenën muzikore me albumin e saj  ‘Fortuna’. Në këtë album këngëtarja ka bashkëpunuar me kantautorët e famshëm kosovarë Aida Baraku dhe Armend Rexhepagiqi.
West Side Family – Nëse mundesh
Sot e kësaj dite, kënga ‘Nëse mundesh’ nga West Side Family vazhdon të mbetet një nga këngët më ifrymëzuese në gjuhën shqipe!
Atë vit ‘Nëse mundesh’ ishte një nga këgët më të pëlqyera në festivalin ‘Kënga magjike’. Nëse keni nevojë për pak inspirim kjo është një nga ato krijime muzikore që mund t’i riktheheni kurdo. Në anën tjetër vdekja e Dr.Florit në vitin 2014 ishte lajm i trishtueshëm për skenën muzikore shqiptare.
Jehona Sopi – Marramedja ime
Ndonëse sot nuk është shumë aktive në skenën muzikore, zëri i Jehona Sopit dikur dëgjohej në çdo radio-stacion.
‘Ti je marramendja ime’ është refreni që ju kthen pas në vitin 2008. Ndërkaq, ‘Anej’ është kënga e fundit që këngëtarja Sopi ka publikuar. Pas shumë vitesh ajo iu kthye skenës muzikore shqiptare me pjesmarrjen në edicionin e ‘Këngës magjike’ vitin e kaluar. Jehona Sopi do vazhdojë të jetë një diva e muzikës shqiptare, pavarësisht viteve. Kjo na shtyn t’i dëgjojmë vazhdimisht edhe këngët e saj të reja.
Dafina Zeqiri – Bateritë
Sot për sot Dafina Zeqiri është një nga artistet kryesore të muzikës moderne shqiptare. Megjithatë, në vitin 2008, kur po lindte shteti i Kosovës, ajo ishte një yll i ri i muzikës. Që atëherë dukej se ishte premtuese. Me këngën ‘Bateritë’ Dafina asokohe arriti të hyjë në zemrat e publikut, nga ku duket se s’ka lëvizur gjithë këto vite.
Kohët e fundit Dafina Zeqiri ka qëndruar më shumë jashtë vendit. Për një kohë ajo ka punuar edhe nëpër studio të ndryshme muzikore në ShBA.
Fshati Orikum: Nje fundjave e magjishme me familjen tuaj


				
			Fshati Orikum, po kërkoni një destinacion ideal për familjen tuaj edhe pse keni fëmijë shumë të vegjël, në Shqipërinë e jugut? Nëse përgjigja është po, fshati Orikum është vendi i duhur për ju.
Vetëm disa kilometra pas Vlorës, përgjatë rrugës që kalon pranë bregdetit të famshëm shqiptar, merni kthesën dhe aty është fshati Orikum. Një fshat peshkatarësh, me një det shumë të bukur dhe plazhe me guralecë dhe rërë ku të vegjlit mund të argëtohen në paqe.
Hoteli A&G afër detit, me apartamente të përuruara këtë vit, ofrojnë çdo lloj komoditeti për familjet.
Ato janë të bollshme, të freskëta dhe të ajrosura, kanë kuzhinë dhe dhomë të pajisur mirë, TV me ekran të sheshtë, Wi-Fi, një banjo të madhe dhe një tarracë e bukur me pamje nga deti ose nga kodrat.
Përballë hotelit, kaloni rrugën, derisa pas rreth pesëdhjetë metrash të arrini në plazhin privat me çadra dhe karrige në shesh.
Kushdo që nuk dëshiron të gatuajë gjatë pushimeve, mos u shqetëso: në zonë ka restorante të ndryshme ku mund të darkoni.
Çfarë të vizitoni përreth Orikumit?
Kisha e Marmiroit: një kishë e vogël që daton në shekullin e tetë. është një dëshmi e lashtë e Krishterizmit në Shqipëri, ofron pamje befasuese dhe garanton sigurinë për të mos takuar asnjë turist.
Parku Arkeologjik Orikum
Brenda bazës detare të Pashalimanit, në të cilën mund të hyni vetëm me leje paraprake, ndodhet vendi arkeologjik i Orikumit. Pikërisht aty ku Cezari u vendos me trupat e tij për disa muaj gjatë betejave kundër Pompeut. Ndër rrënojat e ndryshme, parku përfshin një teatër të shekullit të 1 pas Krishtit.
Fshati Turistik Llogara
Një vend shumë i vlerësuar nga shqiptarët që vijnë këtu veçanërisht gjatë ditëve të nxehta të verës për të shpëtuar nga nxehtësia dhe për të argëtuar fëmijët e tyre.
Struktura, në fakt, ka një kopsht të madh, ku disa ekzemplarë të shkëlqyer drerash dhe velësh shëtisin lirshëm e duken si Bambi i vërtetë.
Fëmijët mund t’i përkëdhelin madje u lejohet t’i ushqejnë duke blerë një ushqimin special të shitur në vend.
Ekskursion në Karaburun dhe Sazan
Zonat e mëparshme Sazan dhe Karaburun, kanë qënë zona ushtarake dhe jashtë kufijve të publikut. Sazan dhe Karaburun janë hapur për turizëm prej disa vitesh tashmë dhe shpejt hynë në listën e atraksioneve më të bukura në Shqipëri.
Fale plazheve të mrekullueshëm me gurë të bardhë, detit të kristaltë dhe natyrës së egër, ky vend është parajsë e vërtetë.
Të dyja zonat janë të mbushura me bunkerë, tunele nëntokësore dhe streha anti-bërthamore. Sazani në veçanti, karakterizohet nga prania e mbetjeve të shumta të ndërtesave, tani në rrënoja, të cilat, gjatë Luftës së Ftohtë, banoheshin nga ushtarë që punonin në ishullin e Karaburunit.
Nga ana tjetër, përveçse ka plazhe si për kartolina, ndodhen shpella të shumta ku strehohen vulat mesdhetare dhe kafshë të tjera.
Qysh me i luftu viruset e vjeshtës?


				
			Me ardhjen e stinëve të ftohëta, vjeshtës dhe dimrit, vijnë edhe viruset e gripet.  Fatkeqësisht të gjithë po kalojmë një periudhë të rënd duke u mbrojtur nga koronavirusi. 
Mirëpo njësojë duhet të veprojmë edhe me këto gripe dhe viruse sezonale.
Për të ndikuar në parandalimin e sëmundjeve gripale dhe ftohjes, është e nevojshme të lani shpesh dhe plotësisht duart tuaja. 
Kujdes, evitoni prekjet e fytyrës për të shmangur viruset! Po ashtu, shmangni dhe kontaktet me persona të sëmurë. Ndërsa për të parandaluar alergjinë duhet vetëm të shmangni kontaktin me zonat dhe territoret ku gjenden alergjenët. 
Normalisht ato që ju mund t’i keni identifikuar si të tillë.
Trajtimi i gripit dhe kohëzgjatja e tij
Simptomat e gripit dhe të ftohjes mund të shfaqen në çdo kohë dhe zakonisht zgjasin nga dy deri në katërmbëdhjetë ditë. 
Trajtimi i të ftohurit apo gripit mund të kërkojë regjim, përkujdesje dhe trajtim mjekësor. Mirëpo po ashtu edhe vaksinime në periudha epidemish.
Ushqehuni mirë dhe kujdesuni për imunitetin
Ka shumë rëndësi qe edhe në këtë periudhë të vitit të ushqeheni mirë. Perimet, ushqimet me vitamina, supat dhe çajrat duhet të jenë pjesë e dietës tuaj të përditshme. 
Duke u ushqyer siç duhet edhe organizmi juaj do të jetë më i fortë karshi secilit grip apo virus me të cilin mund të përballet.
Qysh me e ditë trendin më të fundit të vetullave?


				
			Make-up artistët shpeshherë vijnë me ide të reja, të cilat shumë shpejtë përhapen në botën e femrave dhe bëhen trend. Kësaj here artistja Stella Sironen, në faqen e saj në instagram me username @stella.s.makeup publikoi disa fotografi të vetullave në formë të pendës. Pas kësaj, shumë nga makeup artistët e tjerë, dhe adhuruesit e makeup-it filluan të provojnë trendin më të ri të vetullave pendë.
Qysh me forcu imunitetin?


				
			Qysh me forcu imunitetin? Një imunitet i fortë na garanton një trup të shëndetshëm. Na mbron nga sëmundjet e viruset që mund të na sulmojnë.

Ja cilat vitamina duhet t’i merrni më shumë dhe cilat ushqime duhet t’i konsumoni më shpesh:
Forconi imunitetin me Vitaminën C
Mungesa e vitaminës C mund të dobësojë sistemin tonë imunitar dhe ta bëjë atë më të ndjeshëm ndaj sëmundjeve. Marrja ditore e vitaminës C është thelbësore për shëndetin, sepse trupi ynë nuk e prodhon atë. 
Lajm i mirë është se vitamina C gjendet në shumicën e ushqimeve, pa pasur nevojë ta përdorim përmes hapave. Ushqimet e pasura me vitaminë C janë limoni, portokalli, mandarina, luleshtrydhja, spinaqi, brokoli, lakra jeshile etj.
Vitamina D
Është e rëndësishme jo vetëm për kockat tuaja, por edhe për mbrojtjen imunitare dhe parandalimin e kancerit dhe diabetit. Ndaj, konsumoni produktet e qumështit, peshk, vezë dhe perime të gjelbra. 
Edhe ekspozimi ndaj diellit, nëse bëhet në orët e rekomanduara dhe me mbrojtjen e duhur, është një mënyrë e shkëlqyer që trupi të përthithë në sasinë e duhur këtë vitaminë të çmuar.
Vitamina B6
Vitamina B6 shërben si një mbështetje për reaksionet biokimike të sistemit imunitar. Ushqimet e pasura me këtë lloj vitamine përfshijnë ushqimet e mëposhtme: mish i pulës, salmon, tuna, mëlçi, maja, banane, spinaq, rrush, soja, vezë, qumësht, patate.
Vitamina E
Kjo vitaminë është një antioksidues i fuqishëm që ndihmon trupin të luftojë infeksionet. Ushqimet e pasura me vitaminë E janë bademi, arra, farat e lulediellit, spinaqi, avokado, majdanoz, ullinj.
Kërpudhat
Disa lloje kërpudhash janë konsideruar si ilaçe të vërteta. Për shembull, shiitake, maitake dhe reishi. Gjenden edhe si kapsula, të lehta për t’u përtypur, duke lehtësuar aktivitetin e sistemit imunitar ndaj infeksioneve, kancerit dhe alergjive.
Karotat
Të pasura me betakarotene, ndihmon në rritjen e numrit të qelizave të gjakut për të luftuar infeksionet, duke mbështetur veprimin e limfociteve dhe për të ndihmuar në eliminimin e radikaleve të lira, duke e pastruar trupin dhe ngadalësuar plakjen. 
Ato janë një nxitës i mirë i qelizave makrofage, të cilat prodhojnë ato substanca që shkatërrojnë qelizat e kancerit.
Hudhra
Është një nga ato ushqime që ka aftësinë ë forcojnë sistemin imunitar duke stimuluar shumëzimin e qelizave që kanë rolin në luftimin e infeksioneve. Ajo gjithashtu ndihmon në pastrimin e toksinave dhe qelizave kancerogjene nga trupi dhe mbron zemrën nga formimi i pllakave në arterie.
Qysh me ditë sa ujë duhet të konsumojnë fëmijët?


				
			Fëmijët e moshës dyvjeçarë do të duhej të konsumonin 1.3 litra ujë, deri në moshën pesë vjeçe 1.6 litra, ndërsa adoleshentët dy litra ujë. Gjatë kohës sa fëmijët të lozin ata mund të harrojnë etjen, që sidomos gjatë ditëve të ngrohta të verës mund të jetë e rrezikshme dhe të ndikojë në dehidrim, madje edhe deri tek humbja e vetëdijes.
Nëse prindërit tuaj janë në dilemë se çfarë sasie të ujit apo lëngje vogëlushët duhet të konsumojnë, më së miri do t ishte t’i përcillni këshillat e Institutit Evropian për hidratim sipas të cilëve është optimale për fëmijët që brenda ditës ata të konsumojnë gjashtë deri tetë gota lëngje, përkatësisht një deri në dy litra lëngje.
Ekspertët theksojnë se fëmijët do të duhej që derisa të jenë në shkollë së paku të konsumojnë tri deri katër gota lëngje apo ujë si dhe ta shtojnë sasinë e konsumimit të lëngjeve, derisa merren me aktivitete fizike. Lëngjet janë të shëndetshme t’i konsumoni para, gjatë dhe pas aktiviteteve fizike.
Qysh me përgatit domate të vogla të mbushura?


				
			Në këtë artikull gjeni një recetë të lehtë dhe tejet të shijshme. Nëse s\’keni provuar domate të vogla të mbushura ka ardhur koha. Jemi në sezonin e perimeve, kur të gjithë mundohemi të hamë ushqime sa më të freskëta dhe të shëndetshme.

Përbërësit:

24 domate të vogla
2 lugë gjelle vaj ulliri extra-virgin
¼ lugë çaji me piper të kuq
Kripë
Dajth feta të prerë në kube të vogla
1 lugë gjelle ulliri të zi
¼ mente të freskët të ndarë

Si të përgatisim domate të vogla të mbushura?
Së pari, largojeni pjesën e sipërme të domateve dhe lajeni mirë. Si për secilën perime tjetër edhe për domatet pastrimi me kujdes ka shumë rëndësi. Pastaj filloni procesin e prerjës. Prisni pjesën e fundit të domates në mënyrë që përbërësit që do të hidhni brenda të rrinë të sheshtë. Pra krijoni një hapësirë për to. Pastaj vendosni domatet në një tavë. Pasi t\’i keni vendosur dokumentet hidhni vajn e ullirit, piperin e kuqë dhe kripën. Pastaj vendosni djathin në feta të prerë në kube brenda secilës domate me rradhë. Kur të keni përfunduar shpërndarjen e djathit futeni tepsinë në furrë. Domatet e mbushura me djath mbani në furrë rreth dy minuta. Pasi ta nxirni nga furra shtoni gjethet e freskëta të mentes për zbukurim. Servojeni pasi ta keni lënë të fohet pak. Domatet në këtë pikë zbutën dhe shkrirja e djathit i jep shije të mrekullueshme. Shijoni këtë recetë me domate të vogla të mbushura. Ju bëftë mirë!
Qysh me marinu mishin për një shije unike?


				
			Për me marinu mishin për skarë për një shije unike, duhet stil dhe shumë erëza. Pa marrë parasysh sa mirë bëhet pjekja e tij, mishi nuk do të jetë i shijshëm aq sa doni nëse nuk e marinoni ashtu siç duhet. Prandaj nëse këto ditë po planifikoni të bëni skarë me mish të kuq praktikoni një nga këto teknika të marinimit që ne po ju sygjerojmë.
Marinimi i zakonshëm
E vendosim në një tas për me marinu mishin për skarë. Më pas, shtojmë copa hudhre, rozmarinë të grirë, piper dhe verë të kuqe derisa mishi të mbulohet. I përziejmë të gjitha bashkë dhe e vendosim tasin në frigorifer për rreth 2 orë.
Marinimi me birrë
E vendosim mishin në një tas. Më pas, shtojmë një thelb hudhër të grirë, lëkurën e një portokalli organik, disa gjethe sherbele dhe piper kokërr. Hedhim birrë derisa të mbulohet mishi, e përziejmë dhe e lëmë të marinohet për të paktën 2 orë në një mjedis të freskët.
Marinim me mjaltë
Në një tas, hedhim 50 ml mjaltë, 30 ml uthull molle, piper dhe trumzë. Hedhim mishin, e përziejmë dhe e lëmë të marinohet për jo më shumë se 30 minuta në mjedis të freskët.
Marinimi me uthull balsamike

E vendosim mishin në një tas. Më pas, shtojmë uthull balsamike dhe vaj ulliri në sasi të barabartë, lëng limoni, borzilok të freskët dhe piper kokërr. E përziejmë mishin dhe e lëmë të marinohet jo më shumë se 30 minuta në një mjedis të freskët.
Varësisht nga preferenca, zgjedhni njërën nga këto metoda për marinimin e mishit për skarë dhe të jeni të sigurtë se
Preza: Udhetim ne fshatin magjepses


				
			Preza ndodhet 22 kilometra nga Tirana, një fshat i bukur ideal për të organizuar një udhëtim njëditor të këndshëm nga kryeqyteti shqiptar.
Për të arritur atje me makinë duhet të merrni rrugën SH2 për në Vlorë dhe nga atje të ktheheni tek SH52 që të çon në destinacionin tuaj. Në të kundërt mund të merrni edhe një taksi nga Tirana.
Pse të zgjidhni këtë fshat?
Preza vlen të shkosh ta vizitosh, sidomos për të parë mbetjet e kalasë antike, e njohur për pozicionin e saj strategjik në Tiranë dhe në rrugën që lidhte Durrësin me Shkodrën dhe përballë asaj me Krujën. Fshati ndodhet në një peizazh idilik të rrethuar nga pemë ulliri, shegë dhe lule që ofrojnë pamje të shkëlqyer të natyrës përreth. Dhe mund të kënaqeni si gjithmonë me ushqimin e shkëlqyer tradicional vendas.
Thuhet se tradita e mbjelljes së pemëve të ullirit, në mënyrë të konsiderueshme, lindi në kohën e Skënderbeut. Në atë kohë ishte zakon për çdo çift të sapo martuar vendas të mbillte një pemë ulliri në nder të dasmës së tyre.
Kalaja e Prezës
Ndërtimi i Kalasë së Prezës, mbi mbetjet e një vendbanimi antik, daton që nga fillimi i shekullit të 14-të. Ndërtesa, në pronësi të një prej familjeve feudale më me ndikim të kohës, fisit Topiaj, ishte në formë pesëkëndore.
Karakterizohej nga kulla të mëdha vëzhgimi dhe mure të fuqishëm. Struktura, e shpallur një monument kulture në Shqipësi, fatkeqësisht pësoi dëme të mëdha pas tërmetit që goditi Shqipërinë në 26 nëntor 2019 dhe po i nënshtrohet rinovimit. Në veçanti, kulla e sahatit e cila u shkatërrua pjesërisht.
Legjendat e lashtësisë
Në hyrje të kalasë ka një xhami të bukur prej guri që mund të vizitohet, inauguruar disa vjet më parë. Kalaja është e rrethuar nga histori dhe legjenda të shumta. Thuhet se ky ishte vendi ku u festua dasma e motrës së Skënderbeut, Mamica, dhe se gjatë betejave kundër osmanëve, ushtarët shqiptarë përdorën muret e kalasë për të komunikuar në sekret mes tyre. A njihni legjenda të tjera që lidhen me historinë e kësaj kështjelle? Na tregoni më tepër nëse shkoni ta vizitoni këtë fshat magjepsës.